# A &kodo; kézikönyve

Armen
Nakashian

    armen@tourismo.com

Tamás
Szántó
Magyar fordítás

    tszanto@mol.hu

1999
2001
Armen Nakashian
&FDLNotice;
2001-03-23
2.01.00

A &kodo; egy segédprogram az egérmutatóval megtett út leméréséhez

KDE
KOdometer
odométer
egér
távolság

## Bevezetés

### Mire használható a &kodo;?

A &kodo; az egérmutatóval a munkaasztalon megtett utat méri. Folyamatosan követi az egérmutató mozgását, és a megtett utat kiírja hüvelyk/láb/mérföld alakban. A metrikus cm/méter/km skálát is tudja használni. Legérdekesebb tulajdonsága a "tripométer" és annak tökéletes céltalansága.

Megjegyzés: a következő verzió talán valami hasznos funkciót is tartalmazni fog!

## A program kezelése

Az alábbi képen látható, hogy a programnak még címsora sincs.

A &kodo; látható működés közben
A &kodo; látható működés közben

Az odométer a legutóbbi nullázás óta megtett teljes távolságot mutatja. A tripométer is a megtett távolságot mutatja:

- amióta a tripométert lenullázták

- amióta a programot újraindították, ha "A megtett távolság automatikus nullázása" opció be van jelölve

### A menüpontok leírása

Ha kipróbálta már a programot, akkor bizonyára észrevette, hogy a jobb gomb lenyomására előhívható egy menü, mely a következő menüpontokat tartalmazza.

Bekapcsolás

  Az út mérésének bekapcsolása. Ha csalni akar a megtett út hosszánál, ez még jól jöhet... Vigyázat! Ez fejvesztés terhe mellett tilos!

Metrikus kijelzés

  A KOdometer szerzője amerikai, ezért a program alapértelmezésként a hüvelyk/láb/mérföld egységekben számol. Ha Ön valamelyik európai országban él, akkor jelölje be ezt az opciót.

A megtett út automatikus nullázása

  Ha ez az opció be van jelölve, akkor a program indulásakor a tripométer mindig nulláról fog indulni.

A megtett út nullázása

  Ezzel lehet nullára állítani a tripométer számlálóját.

Az odométer nullázása

  Ezzel lehet nullára állítani az odométer számlálóját. Csak nehogy bajba kerüljön emiatt!

A KOdometer névjegye

  Megjelenít egy tájékoztató szöveget, melyből az is kiderül, hogy ki követte el ezt a programot.

Segítség

  Ezzel a menüponttal lehet megjeleníteni ezt a dokumentumot.

Kilépés

  Kilépés a programból

## A program működési elve

Az &X-Windows; beállításakor általában meg kell adni a képernyő méretét is, tehát nem csak a képpontok számát, hanem a képernyő fizikai méretét is. A &kodo; ezekből ki tudja számolni a képernyő DPI értékét (képpont per hüvelyk), ezután pedig már könnyen át lehet váltani az egérmutatóval a képernyőn megtett képpontok számát a távolság tényleges értékére.

Azért ne felejtse el, hogy ez a számítási módszer igen pontatlan, a kapott érték csak közelítésnek tekinthető. Valaki lemérte az egere által megtett távolságot egy vonalzó segítségével, és azt találta, hogy a kijelzett távolság csaknem 25&percnt;-kal eltér a mérttől! Az eredeti program szerzője ezekre a kifogásokra csak legyintett: kit érdekel?

## A szerzők névsora és a licencek

&kodo; Copyright Armen Nakashian, 1998-2001.

Dokumentáció: Copyright Armen Nakashian, 1998. Kisebb módosítások és a &kde; 2.2-höz igazítás: Lauri Watts, lauri@kde.org

&underFDL; &underGPL;

## Telepítés

### A &kodo; megszerzése

A &kodo; a &kde; szórakoztató programocskái közé tartozik - lásd a http://www.kde.org címet. A program letölthető az ftp://ftp.kde.org/pub/kde/ könyvtárból, a &kde; projekt központi FTP-kiszolgálójáról, a kdetoys csomaggal együtt. Próbálja a terhelés csökkentése érdekében az Önhöz legközelebbi FTP-tükrözést használni.

### A program lefordítása és telepítése

A program lefordításához és telepítéséhez a következő parancsokat kell kiadni a &kodo; forrásának alapkönyvtárában:

    % ./configure
    % make
    % make install

A &kodo; az `autoconf`-ot használja, ezért remélhetően nem fog problémába ütközni a telepítés során. Az esetleges hibákról küldjön bejelentést erre az e-mail címre: armen@tourismo.com.