# A &noatun; kézikönyve

Charles
Samuels

    charles@kde.org

Tamás
Szántó
Magyar fordítás

    tszanto@mol.hu

2001
Charles Samuels
&FDLNotice;
2001-02-13
0.10.03

A &noatun; egy korszerű, bővíthető &kde;-alapú médialejátszó.

KDE
Noatun
kdemultimedia
mp3
zene
média

## Bevezetés

A &noatun; egy korszerű, bővíthető &kde;-alapú médialejátszó program.

### A program jellemzői

A &noatun; alapban tartalmazza az MP3, MPEG-1 és WAV formátum támogatását. Bármilyen formátum támogatása lehetséges külső modulok segítségével. Létezik pl. bővítőmodul az OpenDivx fájlok lejátszásához. Az Ogg Vorbis is használható, ha az mpeglib programkönyvtárak lefordításakor már telepítve voltak az OGG programkönyvtárak. A következő címen részletes információ található a bővítőmodulokról: mpeglib.

## A program kezelése

A &noatun; alapértelmezés szerint az Excellent nevű kinézettel indul el. Azért választottuk épp ezt a modult, mert ez illeszkedik leginkább a &kde; alkalmazások alapértelmezett megjelenési stílusához.

A &noatun; megjelenése teljesen egyedivé tehető a bővítőmodulokkal. A programnak nincs "standard" kezelőfelülete (csak alapértelmezett kinézete).

## A bővítőmodulok használata

A bővítőmodulok listáját a Beállítások menüből kiindulva lehet megjeleníteni, csak válassza A Noatun beállítása menüpontot. A megfelelő listaelem kiválasztásával lehet a Beállítómodulokra lépni. Azon belül az elemeket az egérrel húzva vagy a nyílgombokat nyomogatva lehet mozgatni. Az aktivált modulok a felső listában jelennek meg, a többi alul látható.

### Tejcsoki

A "Tejcsoki" egyszerű, kis méretű kezelőfelületet biztosít. A nyomógombok úgy viselkednek, mint egy CD-lejátszón, a kidobás gombbal lehet megnyitni a lejátszási listát. A keresztet ábrázoló ikonnal lehet eltávolítani egy fájlt (a fájl nem törlődik a lemezről!), a nyilat ábrázoló gombbal lehet a körkörös lejátszás módját beállítani. Ha a jobb egérgombbal kattint valahová, megjelenik a felbukkanó menü.

### Young Hickory

A "Young hickory" modul elsősorban a &kde; paneltálcához készült (a paneltálca az alapértelmezett elrendezésben az óra mellett található).

A jobb egérgombbal az ikonra kattintva előhívható egy menü, a bal gombbal a programablakok láthatóságát lehet ki-be kapcsolni. A lejátszási listák nem tartoznak a programablakokhoz!

### ID3-olvasó

Az ID3-olvasó be tudja olvasni az ID3 tag-eket az MP3 fájlokból, és be tudja állítani a számok címét a kívánt formátumban. Az ID3 tag-betöltő lapon (a beállítóablakban) lehetőség nyílik a formátum megváltoztatására. Ha beírja a formátumszöveget az első mezőbe, akkor a másodikban megjelenik az előkép.

Az ID3 tag-eket nem csak itt, hanem a Bővítőmodulok menü ID3-szerkesztő menüpontjából indulva is meg lehet változtatni.

### A lejátszási lista exportálása HTML-ben

Ezzel a modullal a lejátszási lista tartalma HTML táblázatba menthető el. A beállításoknál meg lehet változtatni a színeket, a háttérképet, be lehet kapcsolni a lebegést, be lehet állítani, hogy a szín megváltozzon, ha az egérmutató link fölé ér.

A beállítások elvégzése után a Lejátszó menü A lejátszási lista exportálása menüpontjával meg lehet nyitni egy párbeszédablakot, amelyben megadható, hogy hová történjen a mentés.

### KJofol kinézetek

A &noatun; KJofol-kinézetbetöltő modulja lényegében egy ilyen nevű &Windows;-alapú program átirata.

A &noatun;-változat azonban kicsit másképp működik, mint az eredeti. A kinézeteknek `PNG` formátumúnak kell lenniük, és nem lehetnek tömörítve.

Egy kinézet telepítéséhez (ha Windows ZIP formátumú) a következőket kell tenni:

    % cd $KDEHOME/share/apps/noatun
    % mkdir skins (ha szükséges)
    % cd skins
    % mkdir új_kinézet ; cd új_kinézet
    % unzip /elérési/út/új_kinézet.zip

Ha a képek nem PNG formátumúak, akkor könnyen át lehet őket alakítani a következő szkripttel, miután átváltott a kinézet könyvtárába. A `bmp` képformátum helyett más is használható.

    % for i in *.bmp ; do convert $i `echo $i | sed s/bmp$/png/`; done; rm *.bmp
    % cat skin.rc | sed s/\.bmp/\.png/g > temp ; mv temp skin.rc

Részletes leírás található új kinézetek készítéséhez a következő címen: http://www.angelfire.com/mo/nequiem/tutorial.html. A &noatun; nem támogatja a "Dock/Windowshade" módot, és a seeker sem lehet sáv alakú.

## Kérdések, válaszok, tippek

### Gyakran feltett kérdések

A zenelejátszás gyakran kihagy ablakmozgatáskor.

Vegye nagyobbra az &arts; pufferméretét. Indítsa el a &kde; vezérlőközpontot, a Hang csoportban válassza ki az aRts hangszolgáltatás bejegyzést, és növelje meg a válaszidőt. 348ms elég a legtöbb számítógépen. Ha a módosítás nem segít, válassza a valós idejű futtatási lehetőséget. Csak óvatosan: legrosszabb esetben ez a gép lefagyásához vezethet.

A Bővítőmodulok menü üres.

Nem minden modulnak van itt bejegyzése. Az ID3 modulnak van, azzal lehet az aktuális fájl ID3 tag-jeit módosítani.

Nem sikerül eltávolítani egy lejátszási listát vagy egy kinézetet a bővítőmodul-listából.

A &noatun; használatához legalább egy kinézet és pontosan egy lejátszási lista szükséges. Fel kell venni egy új kinézetet, mielőtt eltávolítaná az előzőt. Új lejátszási lista felvételekor a régi eltávolítása automatikusan megtörténik.

Hol találhatok további modulokat?

Az elkészült bővítőmodulokat közzé lehet tenni a &noatun; honlapján, hogy mindenki számára hozzáférhetők legyenek.

Hogyan lehet &noatun; bővítőmodulokat írni?

A szükséges dokumentáció, API-leírás, mintaprogramok megtalálhatók itt: a &noatun; honlapja. A &noatun; szabad forráskódú szoftver, ezért az összes alapmodul forráskódja is elérhető.

## Köszönetnyilvánítások és a licencegyezmény

Program copyright: Charles Samuels (charles@kde.org), 2000-2001.

Documentation copyright: Charles Samuels (charles@kde.org), 2001.

A &noatun; készítésében részt vettek:

- Charles Samuels (charles@kde.org)

- Neil Stevens (multivac@fcmail.com)

- Stefan Westerfeld (stefan@space.twc.de)

- Martin Vogt (mvogt@rhrk.uni-kl.de)

- Malte Starostik (malte.starostik@t-online.de)

- Nikolas Zimmermann (wildfox@kde.org)

- Stefan Schimanski (1Stein@gmx.de)

Magyar fordítás: Szántó Tamás tszanto@mol.hu

&underFDL; &underBSDLicense;

## Telepítés

### A &noatun; megszerzése

A &noatun; a &kde; 2.1-től kezdve része a &kde; alaprendszernek.

### Követelmények

A &noatun; használatához egy legalább Pentium 200-as gépen futó &Linux; vagy egy PowerPC-alapú &Linux; 2.4.1 (vagy annál újabb) szükséges, bár a program esetleg más platformokon is elindulhat. A későbbiekben további architektúrák támogatását is tervezzük.

Egy architektúra támogatásához működnie kell a pthread programkönyvtárnak és az OSS hangrendszernek, de &Linux; alatt az ALSA is használható.

### Lefordítás és telepítés

A &noatun; lefordítása nagyon könnyű, a következő parancsokat kell kiadni:

    % ./configure
    % make
    % make install

És már kész is! Kérem, hogy a felmerült problémákról értesítse a szerzőt ezen a címen: charles@kde.org.

Mikor ezt a dokumentumot olvassa, bizonyára már sikeresen megtörtént a telepítés ;-)

&documentation.index;