# A &kuser; kézikönyve

Matt
Johnston

    mattj@flashmail.com

Lauri
Watts

    vampyr@atconnex.net

Lektor
Tamás
Szántó
Magyar fordítás

    tszanto@mol.hu

2000
Matt Johnston
&FDLNotice;
2000-08-22
1.03.00

Ez a dokumentum a &kuser; 1.0-s változatát írja le. A program segítségével könnyen karbantarthatók a felhasználónevek és a csoportok.

kuser
felhasználó
kezelés
adminisztrálás
eszközök
csoport
jelszó

## A kezdeti lépések

Most áttekintjük a &kuser; legfontosabb jellemzőit. Részletes információ a Használat fejezetben található.

A &kuser; használata semmilyen előkészítést nem igényel az alapvető beállítások elvégzésén kívül.

Ha végrehajtotta a kívánt módosításokat, válassza a Mentés menüpontot a Fájl menüben vagy nyomja meg a megfelelő gombot az eszköztáron.

## Használat

### Főablak

A &kuser; egy nagyon egyszerű alkalmazás. A főablakban két lista látható: a felhasználók és a csoportok listája. Egy felhasználó vagy egy csoport jellemzőinek módosításához kattintson duplán az elemre a hozzá tartozó tulajdonságablak előhívásához.

### A felhasználótulajdonságok ablaka

Ez az ablak több lapot is tartalmazhat.

A lapok száma a felhasználónevek tárolási módjától és a kvóták állapotától függ. Ha a rendszer árnyékjelszavakat használ, akkor ahhoz külön tulajdonságlap tartozik. Külön tulajdonságlapja van néhány egyéb kiegészítő funkciónak, például az `/etc/master.passwd` fájlnak BSD Unix-ok esetén.

#### A Felhasználójellemzők lap

Ezen a lapon a következő adatokat lehet módosítani:

- Teljes név

- A bejelentkezési parancsértelmező (a választható parancsértelmezők listáját az `/etc/shells` fájlból olvassa be a program)

- Saját könyvtár

- Speciális jellemzők

- Felhasználóazonosító

- Jelszó

#### A Speciális jellemzők lap

A "Speciális jellemzők" lap csak akkor jelenik meg, ha árnyékjelszavakat vagy más ehhez hasonló mechanizmust használ, például a BSD Unix-oknál elterjedt `/etc/master.passwd` fájlt.

A "Speciális jellemzők" lapon a jelszókezeléshez tartozó kiegészítő adatokat lehet módosítani:

- A jelszómódosítás legközelebbi lehetséges dátuma

- A jelszó módosításának határideje

- A jelszó lejárására figyelmeztetés dátuma

- A felhasználónév letiltásának dátuma

- A felhasználónév lejárásának dátuma

- Osztály (csak BSD rendszerekben)

#### A Kvóta lap

A "Kvóta" lapot csak akkor fogja látni, ha legalább az egyik aktív fájlrendszer támogatja a kvótákat és létezik egy kvótafájl. Ebben az esetben az alábbi adatokat lehet itt módosítani:

- A fájlok szoftkvótája

- A fájlok hardkvótája

- A fájlok időkorlátja (lejárati időtartam)

- Az iNode-ok szoftkvótája

- Az iNode-ok hardkvótája

- Az iNode-ok időkorlátja (lejárati időtartam)

Ezek a paraméterek minden olyan fájlrendszernél beállíthatók, amelyek képesek kvótákat kezelni. A kívánt fájlrendszert a "Fájlrendszer kvótával" feliratú kombinált listában lehet kiválasztani.

#### A Csoportok lap

A "Csoportok" lapon az egyes csoportokhoz tartozó felhasználókat lehet áttekinteni. Megtekinthető minden felhasználónál az elsődleges csoport, továbbá tetszés szerint megadható, hogy egy adott felhasználó melyik további csoportokhoz tartozzon.

### Csoporttulajdonságok

A Csoport tulajdonságablakban két lista látható. A jobb oldali listába ("Tagja a csoportnak") azok kerülnek, akik tagjai a csoportnak, a bal oldali listába pedig az összes többi felhasználó ("Nem tagja a csoportnak"). A nyilak segítségével lehet a felhasználókat az egyik listából a másikba mozgatni. Jelölje ki a kívánt felhasználót, majd a megfelelő nyilat ábrázoló gombot lenyomva végezze el a mozgatást.

### Hozzáadás egy csoporthoz, törlés egy csoportból

Új felhasználó vagy csoport létrehozásához válassza a Felhasználó ill. Group menü Hozzáadás menüpontját vagy kattintson a "Hozzáadás" gombra az eszköztáron. Hasonlóan kell eljárni törlés esetén is.

## A program testreszabása

### Az új felhasználók alapértelmezéseinek beállítása

Az új felhasználók alapértelmezett jellemzőit "Az alapértelmezések beállítása" ablakban lehet beállítani, amely a Beállítások Beállítások menüpontból érhető el. A következő adatokat lehet megadni: a bejelentkezési parancsértelmező neve, a saját könyvtár (vagy a saját könyvtárak partíciója). Meg lehet adni, hogy felhasználó létrehozásakor a saját könyvtár létrehozása megtörténjen-e, kell-e egy előre megadott könyvtárstruktúrát létrehozni vagy sem. A "Privát csoport létrehozása" opció beállításakor a program minden új felhasználóhoz létrehoz egy ugyanolyan nevű csoportot, a név törlésekor pedig törli ezt a csoportot.

## A szerzők névsora és a licencegyezmény

&kuser;

Program copyright: Denis Pershin (dyp@inetlab.com), 1997-2000.

Documentation copyright: Denis Pershin (dyp@inetlab.com), 1997-2000.

Documentation copyright: Matt Johnston (mattj@flashmail.com), 2000.

Magyar fordítás: Szántó Tamás tszanto@mol.hu

&underFDL; &underGPL;

&documentation.index;