# A Kandy kézikönyve

Cornelius
Schumacher

    schumacher@kde.org

Tamás
Szántó
Magyar fordítás

    tszanto@mol.hu

2001-04-11
0.01.00

A Kandy segítségével adatokat lehet áttölteni mobiltelefonról a KDE-be (vagy fordítva).

KDE
kandy

## A program használata

### A terminálablak

A terminálablakban lehet alacsony szintű kommunikációt létrehozni a mobiltelefonnal AT modemparancsok beírásával. A felül, középen látható mezőbe kell begépelni a parancsokat. Az alul, középen látható mezőben jelenik meg a mobiltelefonról érkezett válasz. Az ablak jobb oldalán látható a feldolgozott kimenet.

Az ablak bal oldalán látszik a rendelkezésre álló parancsok listája. Egy parancs végrehajtásához kattintson rá duplán vagy nyomja meg a "Végrehajtás" gombot. A modemválasz mezőiben látszik, hogy mi történt. Ha olyan parancsot gépelt be, amely még nem szerepel a parancslistában, de fel szeretné oda venni, akkor nyomja meg a "Parancs hozzáadása" gombot. A megjelenő párbeszédablakban lehet megadni a parancs nevét és paramétereit.

A parancslista elmenthető XML formátumban: válassza a "Mentés" menüpontot vagy nyomja meg a megfelelő gombot az eszköztáron. Egy listafájl tartalmának betöltéséhez válassza a "Megnyitás" menüpontot.

### A mobiltelefon állapotablaka

Ha "A mobil kezelőfelülete" menüpontot választja a terminálablak "Megjelenítés" menüjében, akkor megnyílik egy új állapotablak, melyben részletes információ látható a mobiltelefon állapotáról a beépített 'telefonkönyv' adataival együtt. Két címlista jelenik meg, melyek közül az egyik a KDE címjegyzéke, a másik a mobilban tárolt telefonszámok és nevek listája.

A telefonkönyvek beolvasásához nyomja meg a "Beolvasás" gombot a megfelelő lista alatt. A "Mentés" gomb megnyomásával lehet a módosított listát visszaírni a megfelelő tárolóra. A "Fájlba mentés" gomb megnyomásával a mobil címjegyzéke vesszővel tagolt szöveges fájlba menthető. Miután mindkét címjegyzéket betöltötte a "Beolvasás" gomb megnyomásával, a két listát összefésülheti az "Összeolvasztás" gombbal. Ekkor mindkét lista kiegészül a a csak a másikban megtalálható címekkel. Ha hiba történik az összeolvasztási folyamat közben, akkor erre a program szöveges üzenetablakban figyelmeztet.

A "Szinkronizálás" gomb megnyomása is elég az előbb leírt művelet elvégzéséhez: a program beolvassa a két címjegyzéket, elvégzi az összefésülést, végül az eredményt visszamenti a tárolóba.

### A program beállítása

"A program beállítása" menüpontot választva megjelenik a Kandy beállításainak párbeszédablaka. Be lehet állítani a kommunikációs port eszközének nevét (amelyen keresztül össze van kötve a számítógép a mobillal). Linux alatt az első soros port eszközének neve /dev/ttyS0, a másodiké /dev/ttyS1, más operációs rendszerek ettől eltérő neveket használhatnak. Az is beállítható, hogy a program indulásakor mely ablakok nyíljanak meg.

### DCOP-felület

A Kandy támogatja a DCOP-ot a KandyIface nevű csatlakoási felületen keresztül. Ennek syncPhonebook() nevű függvényével szinkronizálható a mobil és a KDE címjegyzéke. Ugyanazt a hátást váltja ki, mintha megnyomná a "Szinkronizálás" gombot a kezelőfelületen. Az exit() függvénnyel be lehet zárni a Kandy-t.