# A KSpell kézikönyve

David
Sweet

    dsweet@chaos.umd.edu

Tamás
Szántó
Magyar fordítás

    tszanto@mol.hu

1999-10-05
1.00.00

A KSpell a KDE helyesírás-ellenőrző programja, ezt használja többek között a KEdit, a KMail, a KRN és a KWord. Lényegében egy grafikus felület az Ispellhez és az Aspellhez.

kspell
ispell
KDE
Linux
helyesírás
ellenőrzés

## A hibásan írt szavak párbeszédablaka

(Ha még nem telepítette az Ispell-t, letöltheti az International Ispell honlap-ról. Az Aspell letölthető az Aspell honlap-ról.)

### A legfontosabb tudnivalók a program használatához

A párbeszédablak legfelső sorában jelenik meg a dokumentumban talált hibásan írt szó. A KSpell megpróbálja megtalálni az odaillő helyes szót (több lehetőséget is találhat). A legvalószínűbb javítás a Helyettesítés:-től jobbra látható. A javaslat elfogadásához kattintson a Csere gombra. A többi lehetséges javítás közül is lehet választani (a Javaslatok listából), majd kattintson a Csere gombra a hibás szó kicseréléséhez.

Az eredeti szó meghagyásához kattintson a Meghagyás gombra.

A helyesírás-ellenőrzés leállításához -- az addigi módosítások elmentése mellett -- kattintson az Állj gombra.

A helyesírás-ellenőrzés leállításához és a változtatások eldobásához kattintson a Mégsem gombra.

### Egyéb funkciók

Ha Az összes cseréje gombra kattint, akkor első lépésben ugyanaz történik, mint a Csere gombra kattintáskor, de az első előfordulás utáni összes ugyanilyen szót is automatikusan cseréli, ha előfordul még a dokumentumban.

Az összes meghagyása gombra kattintva a hibásnak érzékelt szó összes előfordulása az eredeti formában marad.

Ha a Hozzáadás gombra kattint, akkor a hibásnak ítélt szó bekerül a személyes szótárba (ez független a rendszerszótártól, a módosítások a többi felhasználó számára nem lesznek láthatók).

## A beállítások párbeszédablaka

### Szótárak

Itt lehet kijelölni a helyesírás-ellenőrzéshez használt szótárakat a telepített szótárak közül.

### Kódolási módok

A következő karakterkódolási módok választhatók:

7-bites ASCII

  Ezt használják az angol nyelvű szövegek.

Latin 1

  Ezt használja a legtöbb nyugat-európai nyelv.

Latin 2

  Ezt használja a legtöbb közép- és kelet-európai nyelv.

Válassza ki az Ön nyelvében használt kódolási módszert. Néhány szótár többféle karakterkódolási módszert is támogat. Például lehet, hogy egy szótár egyrészt elfogadja az ékezetes betűket Latin 1 választásnál, másrészt elfogadja és kezeli az aposztróffal megadott ékezeteket (pl. 'a betű a helyett) 7-bites ASCII választásánál. Olvassa el a szótár dokumentációját, ha érdeklik a pontos részletek.

### Helyesírás-ellenőrző kliens

Az Ispell vagy az Aspell választható a helyesírás-ellenőrzés motorjának a KSpell-ben. Az Ispell elterjedtebb és több nyelvet támogat, míg az Aspell elsősorban a kifinomultabb algoritmusainak köszönhetően népszerű.

### Egyéb

Az első két opciót csak akkor változtassa meg, ha már elolvasta az ezzel kapcsolatos tájékoztatót az Ispell kézikönyvében.

## Kapcsolatfelvételi információ

Ha többet akar megtudni a KSpell-ről, látogasson el ide: KSpell honlap. Érdemes megtekinteni a KSpell C++ osztályokról szóló leírást.

Kérdéseket, megjegyzéseket küldeni a következő címre lehet: dsweet@kde.org

Magyar fordítás: Szántó Tamás tszanto@mol.hu

&documentation.index;