2001-05-14
0.08.00

# A KDE Segítség felhasználói kézikönyve

## KDE Segítség

A &kde; Segítség rendszeren keresztül mind a hagyományos &UNIX; dokumentáció (man és info), mind a &kde; alkalmazások dokumentációja (&XML;) elérhető.

A legtöbb &kde; alapalkalmazáshoz teljes dokumentáció tartozik a dokumentációkészítő csapat erőfeszítéseinek köszönhetően. Ha Ön is részt szeretne venni ebben a munkában, kérjen e-mailen keresztül tájékoztatást a csapat koordinátorától, Lauri Watts-tól ( lauri@kde.org). Különösebb előképzettség nem szükséges, csak lelkesedés és szorgalom!

Ha részt szeretne venni a &kde;-dokumentáció saját nyelvre való lefordításában, akkor vegye fel a kapcsolatot Thomas Diehllel (thd@kde.org), a fordítócsapatok koordinátorával, aki örömmel vár minden jelentkezőt. További információ (például az egyes fordítócsapatok névsora) található itt: KDE nemzetköziesítési honlap és ennek a dokumentumnak a Kapcsolatfelvételi címek részében.

### Telepítés

A &khelpcenter; a &kde; alaprendszer egyik komponense, minden telepített &kde;-ben megtalálható. A program a kdebase nevű csomag része, mely letölthető a KDE központi &FTP;-kiszolgálójáról.

## A Segítség előhívása

A &khelpcenter; többféle módon is elindítható:

A Segítség menüből

  Egy KDE alkalmazáson belül általában használható a Segítség Tartalom menüpont a dokumentáció betöltéséhez (a tartalomjegyzék oldala jelenik meg).

A K menüből

  Kattintson a panelen látható K betűre, majd válassza a Segítség menüpontot a &khelpcenter; elindításához. A program az üdvözlő oldalt fogja betölteni.

A panelról

  Az alapértelmezett elrendezésnél a panelen található egy indítóikon a &khelpcenter;-hez. Az üdvözlő oldal fog megjelenni.

Parancssorból

  A &khelpcenter; egy URL megadásával is elindítható. URL-ek segítségével többek között hozzá lehet férni a Unix `info` és `man` oldalaihoz. De használható az alábbi módon is:

  Egy alkalmazás dokumentációja

    `khelpcenter` `help:/kedit`

    Megnyitja a &kedit; segítségfájlját a tartalomjegyzéknél.

  Egy helyi URL

    `khelpcenter` `file:/ usr/local/src/qt/html/index.html`

  Egy kézikönyvoldal (man)

    `khelpcenter` `man:/strcpy`

  Egy információs oldal (info)

    `khelpcenter` `info:/gcc`

  Ha a `khelpcenter`-t paraméterek nélkül indítja, akkor az üdvözlő oldal nyílik meg.

## A &khelpcenter; kezelőfelülete

A &khelpcenter; felülete két részre osztható.

Az eszköztár és a menük leírása megtalálható itt: .

A dokumentumon belül találhatók a navigáláshoz szükséges elemek, melyek segítségével a megfelelő helyre lehet lépni: a Következő, az Előző, a Fel és a Tartalom nevű hivatkozások. A hiperlinkek a dokumentum más részébe való gyors eljutásban segítenek.

A linkek az aktív dokumentum más részébe vagy akár egy másik dokumentumba is mutathatnak. A Vissza (balra mutató nyíl) és Következő (jobbra mutató nyíl) eszköztárikonok segítségével lehet a megtekintett dokumentumok között lépegetni.

A bal oldali panelben a dokumentumok listája látható. A jobb oldalon jelenik meg a kiválasztott dokumentum tartalma.

### A Tartalom panel

A Tartalom panel az ablak bal oldali részében található. A jobb és a bal oldalt elválasztó vonal szabadon mozgatható, hogy be lehessen állítani a kényelmes olvasáshoz szükséges ablakszélességet.

A Tartalom panel három lapból áll: az egyik a menüt tartalmazza, ebben látható a &khelpcenter; számára elérhető dokumentumok listája, a második a Keresés panel, ahol egy kulcsszóra lehet rákeresni, a harmadik a &kde; Kifejezésgyűjteményét tartalmazza.

#### A Tartalom menü

A Tartalom részen az alábbi bejegyzések láthatók:

Bevezetés

  Üdvözöljük a &kde;-ben! Bevezetés a KDE grafikus környezet használatába.

Bevezetés a &kde; használatába

  Rövid bevezetés a &kde; használatába. Megtalálható benne a &kde; kezelésének kezdők számára készült leírása és néhány általános tipp a &kde; használatához.

A &kde; felhasználói kézikönyve

  A &kde; felhasználói kézikönyvében részletes leírás található a &kde; telepítéséről, beállításáról, kezeléséről, az egyéni beállítási lehetőségekről.

Az alkalmazások dokumentációja

  A &kde; alkalmazások kézikönyvei. Az összes &kde; alkalmazás dokumentációja &XML; formátumú (megtekintés előtt a fájlt HTML-re konvertálja a megjelenítőprogram). A listában megtalálható a legtöbb &kde; alkalmazás neve, ahonnan link mutat a dokumentációra.

  Az alkalmazások nevei ugyanolyan fastruktúrába vannak rendezve, mint a K menü bejegyzései, hogy könnyen meg lehessen találni a keresett dokumentumot.

Unix kézikönyvoldalak

  A kézikönyvoldalak (man pages) a &UNIX; rendszerek hagyományos dokumentációját tartalmazzák. A legtöbb Unix segédprogramhoz tartozik kézikönyvoldal, sőt néhány programozási függvényhez és fájlformátumhoz is.

Információs oldalak

  A TeXinfo dokumentációformátumot sok &GNU; alkalmazás használja, például a `gcc` (a C/C++ fordítóprogram) és az `emacs` szövegszerkesztő.

Bevezetők

  Rövid, feladatorientált vagy tájékoztató jellegű ismertetők.

A KDE GY.I.K.

  A &kde;-vel kapcsolatban gyakran felmerülő kérdések (válaszokkal).

A &kde; az interneten

  Néhány, a &kde;-vel kapcsolatos fontosabb weboldal címe található itt (a hivatalos &kde; oldalé is).

Kapcsolatfelvételi információk

  Itt találhatók a &kde; projekt vezetőivel és fejlesztőivel való kapcsolatfelvételhez szükséges címek, valamint a &kde; levelezőlistákra való feljelentkezés leírása.

A &kde; támogatása

  Ha be szeretne kapcsolódni a projekt munkájába, olvassa el ezt.

#### A Keresés lap

A keresés csak akkor használható, ha már fel van telepítve a ht://Dig indexelőprogram. A dokumentációban megtalálható a program telepítésének és beállításának részletes leírása. A KDE-specifikus beállítások egy külön beállítómodulba kerültek, mely a Vezérlőközpont Segítség Keresési index ágában található. A modulhoz külön dokumentáció tartozik.

A továbbiakban feltételezzük, hogy az indexelő szolgáltatás telepítése és beállítása rendben megtörtént.

Maga a keresés meglehetősen egyszerű: írja be a szöveges mezőbe a keresendő szavakat, válassza ki a kívánt opciókat, majd nyomja meg a Keresés gombot. Az eredménylista a jobb oldalon jelenik meg.

A lehetséges beállítások:

Módszer

  A keresés módja több szó megadása esetén. Az és választása esetén csak akkor lesz találat, ha egy oldalon az összes megadott szó szerepel. A vagy esetén minden olyan oldal találatnak számít, amelyen legalább az egyik szó előfordul, a logikai opció esetén pedig be lehet írni a műveleti jeleket.

  Ebben az utóbbi esetben a keresett szövegbe bírhatók az `AND`, `OR` és `NOT` szimbólumok. Néhány példa:

  `kutya AND macska`

    Azok az oldalak fognak ennek a feltételnek eleget tenni, amelyeken a `macska` és a `kutya` szó is előfordul. Ha csak az egyik vagy egyik sem, akkor nem lesz találat.

  `macska NOT kutya`

    Azok az oldalak tesznek eleget ennek a feltételnek, amelyeken a `macska` szó megtalálható, de a `kutya` szó nem.

  `macska OR (kutya NOT orr)`

    Azok az oldalak tesznek eleget ennek a feltételnek, amelyeken vagy megtalálható a `cat` szó, vagy megtalálható a `kutya` szó de nem fordul elő az `orr`. Tehát ha egy oldalon előfordul a `macska` és az `orr`, akkor az találatnak számít, de ha mind a három egyszerre szerepel, akkor nem.

  Ha a keresés nem a várt eredményt adja vissza, ellenőrizze, hogy helyesen van-e megadva a keresési kifejezés, nem hiányzik-e egy zárójel vagy egy `NOT` kulcsszó.

Az eredmények max. száma

  Itt lehet megadni a visszaadott találatok maximális számát.

Formátum

  Ez az opció határozza meg, hogy a találat mellett csak egy egyszerű link jelenjen meg vagy egy bővebb magyarázó szöveg.

Rendezés

  A találatok rendezése az Értékelés alapján (hogy mennyire pontosan illeszkedik a találat a keresési kifejezéshez), betűrendben a Cím vagy a Dátum alapján. Ha bejelöli a Fordított sorrendben opciót, akkor a rendezés sorrendje fordított (csökkenő) lesz.

Az index frissítése

  Felfrissíti a keresési indexet. Általában új dokumentumok hozzáadásánál, hibás adatbázis javításánál lehet rá szükség. A művelet sokáig eltarthat.

### A Kézikönyvek (man) és Információs oldalak (info) szakaszok

A kézikönyvoldal (man oldal) a Unix rendszerek hagyományos dokumentációjának formátuma. Az egyes parancsok pontos, részletes leírását tartalmazzák, ha információra van szüksége egy Linux parancsról vagy alkalmazásról, ezzel próbálkozzon először. A legendás RTFM aranyköpésben említett kézikönyv általában a man formátumú dokumentáció.

A man oldalak nem mindenkinek megfelelőek, elsősorban a szakembereknek szóló technikai részletekre helyezik a hangsúlyt (fejlesztők írták fejlesztőknek). Nem veszik figyelembe a kezdő felhasználók igényeit, emiatt nem mindenki tudja megérteni a bennük szereplő információkat. Sok esetben azonban (elsősorban a parancssoros alkalmazásoknál) ez az egyetlen megbízható információforrás.

Talán már Ön is találkozott man(1) vagy ehhez hasonló hivatkozásokkal - ilyenkor a szám azt jelzi, hogy a dokumentum melyik szakaszában kell keresni az információt. A &khelpcenter; automatikus felosztja a dokumentumot a szakaszhatárok mentén, így könnyen megtalálható böngészéssel az a rész, amely a keresett információt tartalmazza.

Az információs oldal (info page) a man-hoz hasonló dokumentációs formátum, annak leváltására fejlesztették ki. Sok alkalmazás karbantartója már csak az info oldalakat frissíti, ezért ha egy dokumentáció mindkét formátumban elérhető, akkor feltehetően az info az újabb. Általában azonban mindkét formátumot karbantartják. Ha az alkalmazás egy &GNU; segédprogram, akkor feltehetően csak információs oldal található hozzá, kézikönyvoldal nem.

#### Navigálás az információs oldalakon belül

Az információs oldalak tartalma hierarchiába van szervezve, legfölül található a legfelső szintű csomópont, a nyitóoldal. A nyitóoldalra az alsóbb szintekről a Top linkre kattintva lehet visszajutni.

Az Előző és Következő gombokkal a hierarchia aktuális szintjén belül lehet egy lappal jobbra vagy balra mozogni.

Ha valamelyik dokumentumban rákattint egy linkre, akkor a hierarchiában eggyel lentebbi szintre kerül. A felfelé irányú mozgáshoz kattintson a Fel gombra.

A kézikönyvoldalak és az információs oldalak kezelése hasonlít egymáshoz, a legfelső szinten található a tartalomjegyzék, az egyes oldalak egy szinttel lejjebb láthatók. A dokumentumok tartalma egy oldalra kerül.

### A &kde; kifejezésgyűjtemény

A kifejezésgyűjteményben megtalálhatók a grafikus felülettel kapcsolatban leggyakrabban előforduló szakkifejezések, fogalmak. A &kde;-specifikus szakszavakon kívül jónéhány általános, a &UNIX;-szal kapcsolatos fogalom leírása is megtalálható itt.

A bal oldalon egy fastruktúra jelenik meg, két rendezési lehetőséggel: betűrendben vagy téma szerint. Mindkét ágban ugyanazok a bejegyzések szereplnek, csak más sorrendben, másképp csoportosítva, hogy a keresett kifejezés könnyen megtalálható legyen.

Ha a bal oldalon kiválasztja valamelyik elemet, a jobb oldalon megjelenik a bejegyzéshez kapcsolódó dokumentum.

### A menük és az eszköztár

A &khelpcenter; kezelőfelületét igyekeztünk egyszerűnek meghagyni, hogy ne a keresőfelület használatával kelljen bíbelődni, hanem a keresésre lehessen koncentrálni.

A következő ikonok láthatók az eszköztárban:

#### Az eszköztár ikonjai

Nyomtatás

  Kinyomtatja az éppen nézett oldal tartalmát.

Keresés

  Egy vagy több szó keresése az éppen látható oldalon.

A betűméret növelése

  Megnöveli a dokumentumok megjelenítéséhez használt betűméretet.

A betűméret csökkentése

  Lecsökkenti a dokumentumok megjelenítéséhez használt betűméretet. Az ikon csak akkor használható, ha egyszer korábban a méretet már megnövelte.

A menük a kövekező menüpontokat tartalmazzák:

Fájl
  Fájl Az aktuális keret kinyomtatása

    Kinyomtatja az éppen nézett oldal tartalmát.

  &Ctrl;W Fájl Bezárás

    Kilépés a programból

Szerkesztés
  &Ctrl;A Szerkesztés Minden kijelölése

    Az összes szöveg kijelölése az aktuális oldalon.

  &Ctrl;F Szerkesztés Keresés

    Egy vagy több szó keresése az éppen nézett oldalon.

Nézet
  Nézet A dokumentum forrásának megjelenítése

    Az éppen megjelenített HTML oldal forrását mutatja meg.

  Nézet A kódolás beállítása

    Az aktuális oldal kódolását lehet itt beállítani. Általában nem kell megváltoztatni az alapértelmezett automatikus értéket, de ha nem sikerül megjeleníteni egy idegen nyelven írt oldalt, akkor szükség lehet erre a menüpontra.

## Köszönetnyilvánítások és a licencegyezmény

&khelpcenter;

Az első változatot Matthias Elter (me@kde.org) készítette

A mostani karbantartó: Matthias Hoelzer-Kluepfel (mhk@kde.org)

&underFDL; &underGPL;